CELEX: C2005/155/32
Language: el
Date: 2005-06-25 00:00:00
Title: Απόφαση του Πρωτοδικείου, της 13ης Απριλίου 2005, στην υπόθεση T-286/03, The Gillette Company κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (Κοινοτικό σήμα — Διαδικασία ανακοπής — Αίτηση καταχωρίσεως του εικονιστικού κοινοτικού σήματος RIGHT GUARD XTREME sport — Προγενέστερο εθνικά εικονιστικό σήμα WILKINSON SWORD XTREME III — Κίνδυνος συγχύσεως — Άρνηση καταχωρίσεως — Άρθρο 8, παράγραφος 1, στοιχείο β', του κανονισμού (ΕΚ) 40/94)

25.6.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/16
            
         
      ΑΠΌΦΑΣΗ ΤΟΥ ΠΡΩΤΟΔΙΚΕΊΟΥ
   
   της 13ης Απριλίου 2005
   στην υπόθεση T-286/03, The Gillette Company κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (1)
   
   (Κοινοτικό σήμα - Διαδικασία ανακοπής - Αίτηση καταχωρίσεως του εικονιστικού κοινοτικού σήματος RIGHT GUARD XTREME sport - Προγενέστερο εθνικά εικονιστικό σήμα WILKINSON SWORD XTREME III - Κίνδυνος συγχύσεως - Άρνηση καταχωρίσεως - Άρθρο 8, παράγραφος 1, στοιχείο β', του κανονισμού (ΕΚ) 40/94)
   (2005/C 155/32)
   Γλώσσα διαδικασίας: η γερμανική
   Στην υπόθεση T-286/03, The Gillette Company, με έδρα τη Βοστώνη (Ηνωμένες Πολιτείες Αμερικής), εκπροσωπούμενη από τις A. Ebert-Weidenfeller και L. Kouker, δικηγόρους, κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) (εκπρόσωποι: G. Schneider και J. Weberndörfer), έτερος διάδικος κατά τη διαδικασία ενώπιον του τμήματος προσφυγών του ΓΕΕΑ και παρεμβαίνουσα στη διαδικασία ενώπιον του Πρωτοδικείου Wilkinson Sword GmbH, με έδρα το Solingen (Γερμανία), εκπροσωπούμενη από την E. Kessler, δικηγόρο, με αντικείμενο προσφυγή ασκηθείσα κατά της αποφάσεως του τέταρτου τμήματος προσφυγών του ΓΕΕΑ, της 17ης Απριλίου 2003 (υπόθεση R 221/2002-4), με την οποία δεν έγινε δεκτή η καταχώριση του εικονιστικού σήματος RIGHT GUARD XTREME sport, το Πρωτοδικείο (δεύτερο τμήμα), συγκείμενο από τους J. Pirrung, Πρόεδρο, A.W.H. Meij και I. Pelikánová, δικαστές, γραμματέας: J. Palacio González, κύριος υπάλληλος διοικήσεως, εξέδωσε στις 13 Απριλίου 2005 απόφαση με το ακόλουθο διατακτικό:
   
               1
            
            
               Απορρίπτει την προσφυγή.
            
         
               2
            
            
               Καταδικάζει την προσφεύγουσα στα δικαστικά έξοδα.
            
         
      (1)  ΕΕ C 251 της 18.10.2003